bavarian-nlp/barwiki-20250901 huggingface dataset:
Reisfleisch

Reisfleisch is a typische Spezialität vo da östareichischen Kuchl und kummt vamuatlich aus Ungarn oda Serbien. In Ungarn is de Speis ois "Rizseshús" bekaunt, in Serbien ois "Djuveč".
Hauptzuatatn san Reis, Schweinefleisch vo da Schuita owa aa Koibfleisch wiad dazua gean vawendt, dazua no Zwüfen, Knofe, Paradeisamoak, Soiz, Pfeffa, Kümme und Paprikapuiva, Wossa, Öi oda Schweineschmoiz und griebna Kaas.
Des Fleisch wiad in mundgrechte Stickl gschnittn, in Öi oda Schmoiz goidbraun aubrodn, Zwüfen und Knofe kumman dazua und wean einige Zeit mitgräst. Danoch kumma de iwrign Gwiaz dazua, wean mit Wossa oda Briah aufgossen und uma 20 bis 25 Minutn auf klaana Flaumme kocht, bevua da Reis dazuakummt und des Gaunze no amoi 15-20 Minutn kechln muass, bis da Reis de Flissigkeit zua Gänzn aufgnumma hod. Mit griebanan Kaas wiad des Reisfleisch daun aungricht.
In Ungarn vawendt man dazua aa gean frische rode Paprika und wiazt de Speis schoaf mit Kiaschpaprika oda mit Erős Pista.
Eadnohes Objekt

Eadnohe Objekdt (engl. "Near-Earth objects"; NEO), aa Eadbohkreiza, san Asteroidn, Kometn und grosse Meteoroidn, de wo af eana Umlaffboh um de Sun de Eadboh kreizn doa. Deshoib bsteht de Gfoar, doss soiche Himmeskeapa mit da Eadn zammastessn. Deshoib miassn de Objekdt laffad beobocht wean. Mocha ko ma gegn so an Tuscha eh ned vui, oba ma ko de Leit woarna, doss glei schebban wead.
Rudolph Moshammer

Rudolph Hans Albert Moshammer (* 27. Septemba 1940 z Minga; † 14. Jenna 2005 z Greawoid ba Minga) wor a boarischa Modemocha, Autor und da Inhoba vo ana Butik in da Maximilianstroß z Minga.
Da Moshammer wor aa a bekonnta Exzentrika. Nem am Aftretn mid seim Hund "Daisy" (in Wiaklichkeit worn mearane Yorkshirehund) worn sei Marknzeichn sei afwendige schwoaze Frisua mid zwoa Stianlockn im Stui vom Kini Ludwig II. sowia sei drei Rolls-Royce.
Da Moshammer is in da Nocht zum 14. Jenna 2005 in seim Haus - vo ana nächtlichn Bekonntschoft - mid an Kabe dadrosslt worn. Da Meada, a 25-jaariga Iraka, is zu lemslonga Freiheitsstrof vauateit worn.
Da Moshammer ois Autor.
Unta de Biachln wo da Moshamma gschriem hod, worn aa Bestseja.
Diskografie.
Da Moshammer hod zwoa Singls mid da Musiband "Münchner Zwietracht" afgnumma. Zamm ham sa si aa am deitschn Voaentscheid zun "Eurovision Song Contest 2001" beteiligt:
Komet

A Komet (von griachisch "kométes" Hoarstean, bgleitet vo "kómē" Hapthoor) oda Schwoafstean is a kloana Himmeskeapa, wo zumindest zeitweis vo oana Gashuin umgebm is und an Gasschwoaf hod.
De neblige Huin, wo an Kean vo am Kometn umgibt, nennt ma "Koma". De ko bis zu 2,7 Muilliona km eareichn. An Kometnkean und s Koma hoasst "Kopf vom Kometn". Des affelligstn Kennzeichn vo am Kometn is owa da "Schwoaf", wo bis zu 100 Muilliona Kilometan wean ko. Koma und Schwoaf wean duach Ausgasen afgrund vo da Strohlung vo da Sun vauasocht. Des bedeit, dass Kometn de af iara Umlaffboh z weit vo da Sun wegga kema, eanan Schwoaf und eana Koma zeitweis valian.
Kometn Magie.
Seit Joartausendn hod de Menschheit des Aftauchn vo Kometn ois schlechts Vorzeichen gsegn. Unglick, Kriag, Katastrophn san do eineintapretiat woan. Sejbst Astronomen wia Johannes Kepler hom Kometn no ois bees Vorzeichn gsegn. Eascht 1682 mit dena Entdeckunga vom Edmund Haley hod se de Fuacht vor Kometn a wengal glegt. Es gibt owa Esoterika und Sektn, de wo bis heit dena Kometn a unheilige Wiakung zuaschreibm.
Willy Bogner junior

Wilhelm Hermann Björn („Willy“) Bogner junior (* 23. Jenna 1942 z Minga) is a emoliga boarischa Schirennfoara, Fuimemocha, Designa, Inhoba vo da Kloadafirma Willy Bogner GmbH &amp; Co. KGaA und da Sohn vum Willy Bogner senior.
Ois Fuimemocha hoda si mit Sportspuifuim an Nama gmocht. Sei bekonntesta Fuim is "Feuer und Eis".
Am 12. Aprui 1964 is de domolige Lebmsgfeartin vom Willy Bogner, de Schirennlaifarin Barbi Henneberger in da Schweiz duach a Laan gstorm. Wei da Bogner si in des Gebiert gfiat ghobt hod, is a zu zwoa Monat bedingt wegn foarlessiga Tetung vaurteit worn.
Seit 15. Novemba 2009 is a Vorsitzenda vo da Gscheftsfiarung vo da Bewerbungsgesellschaft München 2018 GmbH (Olympische Wintaspui 2018).
Langwieder Bach

Da Langwieder Bach is a fliassnds Gwässa z Minga und ghead zum Fluss-System vo da Isar. Er entspringd im Westn vo da Stod im Stodtei Aubing estli vo da Aubinger Loh und lafft duach de Stodtei Aubing und Langwied noch Noadn, estli voabei on Langwieder See, Lußsee und Birkensee.
Hinta da Stodgrenz vo Minga buidt da Boch de Grenz zwischn de Gmoana Beagkiach und Karlsfejd und mindd eppa 1,7 km neadli vo Minga zwischn dena Beagkiachna Ortstein Eschenriad und Grebenriad in an Gebnboch.
Sigma

Da griachische Buachstob Sigma (griachisch ) is da 18. Buachstob vom griachischn Alphabet und hod nochm "milesischen Prinzip" an numerischn Weat vo 200. In da griachischn Sproch weads ois stimmloses „S“ gsprochn. De "kloane Form" is im Wort σ und am Wortend ς, de "grosse Form" is Σ.
Ypsilon

Des Ypsilon (griachisch , „oafochs I“ [argleich Epsilon]; Majuskel Υ, Minuskel υ) is da 20. Buachstob vom griachischn Alphabet und hod nochm "milesischen Prinzip" an numerischn Weat vo 400. Im 1. Jahrhundert v. Kr. is da Buachstob aa ois 25. Buachstob ins lateinische Alphabet iwanumma worn, schaug dazua Y.
Im Neigriachischn hoasst da Buachstob "" und wead wiara „I“ ausgsprocha.
Y

Y bzw. y (gsprochen []; in da Schweiz aa [], „i grec“ = griachisches i) is da 25. Buachstob vom lateinischn Alphabet. Wia scho im klassischn Latein is s in vuin Sprochn a Vokal, in etlichn owa aa a Konsonant. Des "Y" wor im urspringlign lateinischn Alphabet ned vorhondn, es is eascht spada, zur Zeit vom Sulla, ois 22. Buachstob no vor am Z eingfigt worn und in lateinischen Textn nua zua Wiedagob vom "Y" in griachischn Lehnweatan vawendet worn.
Im Boarischn wead "y" ausschliassle in Lehn- und Fremdweatan (aussadem in Eigennama) vawendd und hod nacha eppa an Lautwert vo da Heakumftssproch; de grundlegende Aussproch is ba vokalischa Vawendung (langs/gschlossans oder kurzes/offans) [] (im unbetontn Auslaut owa []), ba Vawendung ois Konsonant oda Hoibvokal [].
Da Buachstob Y hod in boarischn Textn an duachschnittliche Haifigkeit vo 0,04 %. Er is damit noch Q und X da drittsejtanste Buachstob.
Sankt Petersburg

Sankt Petersburg (, "Sankt-Peterburg", in Russland oft ois "Piter" obkiazt), 1914 bis 1924 Petrograd und vo 1924 bis 1991 Leningrad () gnennt, is mid uma 4,9 Mülliona Eihwohna (2010) noch Moskau de zwoatgresste Stod vo Russland und ane vo de gresstn Städt vo Eiropa.
De Stod woa vom 18. bis ins 20. Joarhundat de Haptstod vom Russischn Reich, is a eiropaweit wichtigs Kuituazentrum und beheabergt in wichtigstn russischn Ostsee-Hofn. De Innenstod is UNESCO-Wödeabe.
Naum.
Peda da Große hod de Stod nochn Apostl Petrus, sein Schutzpatron, benaunt und ned wia oft aungnumma noch si söwa.
Nochn Ausbruch vom Easchtn Wejdkriag is de Stod 1914 in Petrograd (weatlich: "Pedastod") umgnennt worn. Und späda nochn Dod vom Lenin hod de Stod ob 1924 offiziö Leningrad ghassn. Nochn Zaumanbruch vo da Sowjetunion is 1991 duach a Voiksobstimmung knopp entschiedn worn, dass de Stod offiziö wieda St. Petersburg hasst. Des umliengnde Vawoitungsgebiet (federative Eihheit) Oblast Leningrad (russ.: "Leningradskaja Oblast") hod noch dea Voiksobstimmung owa sein bisherign Nauman behoidn.
Stodgliedarung.
"Omeakunga:"
Bevejkarung.
Bevejkarungsentwicklung.
De foigende Ibasicht zagt de Eihwohnazoin nochn jeweulign Gebietsstaund. Bis 1944 haundlt sa so meistns um Schätzunga, vo 1959 bis 2002 um Voikszejungseagebnisse und fia 2010 (Eihgmoanunga) um a Berechnung. In da Tabön wiad de Aunzoi vo de Eihwohna in da Stod söbst ohne de Eihwohna im Voaortgiatl aufgfiat.
Trimaran

A Trimaran is a Boot oda Schiff mit drei paralleln, schmoin Rumpfkeapan. Da mittlare Rumpf is dabei imma da gresste, de zwaa seitlichn san zweng da Kippstabilität notwendig. Wia ban Katamaran, dea wos zwaa Rumpfkeapa hod, erreicht da Trimaran hohe Gschwindigkeitn.
Vua- und Nochteu.
Da Trimaran und da Katamaran ghean ois Bootstypn zua Klasse vo de Meahrumpfboote, de wos im Vagleich zum Anzlrumpfbood zweng an Vazicht auf Ballast de foigenden Vorteu hom:
Da Nochtei is, dass a Meahrumpfboot noch an Kentan, ohne gressan technischn Aufwaund nimma aufgricht wean kaun.
Sunstigs.
Im Füm Waterworld is da "Mariner" (Kevin Costner) mit an High-Tech Trimaran untawegs. Dabei siacht ma aa de vaschiedenstn Segl-Manöva, de wos mit an Trimaran meglich san.
Toronto

Toronto is mid zirka 2,6 Milliona Eihwohnar de gresste Stod vo Kanada und de Hauptstod vo da Provinz Ontario. Si ligt im "Golden Horseshoe" (Goidans Huafeisn), ana Region mid iwa 12,8 Millionen Aiwoner (2011), de se hoibkroasfermig ums West-End vom Ontariosee bis za de Niagarafälle hiziagt. Ebba oa Drittl vo da Bevöikerungszuanom vom gonzn Lond is in de letztn Joar auf den Grossraum entfoin. De Aiwonerzoi vo da Metropolregion (Census Metropolitan Area) is vo 4,1 Millionen im Joar 1992 auf 5,1 Millionen im Joar 2006 gsting. De Metropoiregion ("Greater Toronto Area") hod 2010 iwa 6,2 Milliona Eihwohna ghobt.
De Stod ligt am nordwestlichn Ufer vom Ontariosee, dem mid 18.960 km² Flächn kloanstn vo de fimf "Grossn Seen". Durch de Aigmoaung vo aner Raih vo Vursted, de beraits mid Toronto vaschmoizn gwesn sand ("Etobicoke", "Scarborough", "York", "East York" und "North York"), is Toronto am End vo de 90er Joar merfoch vagressert worn. s Zentrum mi'm Aikaafs- und Bankndistrikt befindt se in da Nachn vom See. De Hauptaikaafsstrossn is de Y"ounge Street".
Toronto is as Wirtschoftszentrum vo Kanada und wöidwait oana vo de fiahrendn Finanzplätz. De Bersn in Toronto ("Toronto Stock Exchange") zöid za de siem gresstn vo da Wöid.
Gschicht.
De ejtastn Spurn vo menschlicha Besiedlung im Gebiet vom heitign Toronta san 11.000 Joa oit. Indiana san nach da letztn Eiszeit vom Siidn ans Nordufa vom Ontariosee zogn. De Wyandot-Indiana ham den Ort "Tarantua" gnennt. Des hoasst: "Ort, wo am Wossa Baam stengan" bzw. spada "Treffpunkt".
Auf dem Gebiet vo Toronto ham vui First Nations glebt, vor oim direkt am Ufa vom Ontariosee. Ab an 18. Joahundat woans de Seneca, Mohawk, Oneida und Cayuga, de wo zu de Irokesn zejn.
Eadkund.
Toronto liegt am Noadwestufa vom Ontariosee und is a Tei vom Quebec-Windsor-Korridor, des wo des an dichtastn bsiedlnte Gebiet vo Kanada is. Zua Metropolregion ("Greater Toronto Area, GTA") ghean aussa s Stodgebiet via Regionalvawoitungag ("Regional Municipality"):
Neadli vo da Stod liegt a wichtigs, ekologisches Greagebiet (Greazug), 1900 km² grosse Park "Oak Ridges Moraine".
Toronto wead im Westend vom Humber River, im Ostm vom Don River und vo an Haufa Nebmflissn duachflossn. Da Natuahofn vo Toronto is duach Sedimentation entstandn, genau so wia de 
Toronto Islands. De Fliss und Bachal hom vui bewoidete Schlucht aussabuidt, de wo de Stodplanung stoark beeinflussn.
Stodgliedarung.
S Oide Toronto ("Old City of Toronto") hod bis 1997 bis zu 240 Stodtei ghobt. Noch da Eingliedarung in "Metropolitan Toronto"; heit sans nua no 6 (Stodtei bzw. Gmoana).
Polokwane

De Stod Polokwane (bis 2005 "Pietersburg") liegt in da Gmoa Polokwane, Distrikt Capricorn, Provinz Limpopo in Sidafrika. Dees is de Haptstod vo da Provinz Limpopo.
Gschicht.
De Stod wo 1312 Meta iwan Mearesspiagl liegt, is 1886 vn "Voortrekkern" grindd vorn und nochm General Petrus Jacobus "Piet" Joubert Pietersburg gnennt worn. Wearend am Zwoatn Burenkriag wor de Stod de Haptstod vo da Burenrepublik "Transvaal". 1901 is de Stod vo de Britn eaobat worn.
De sidafrikanische Regiarung hod 2002 a landesweite Umbenennung von Steddn gstartet, vo dena de Nama on de Apartheid eainnat ham. So is 2005 aa de Stod Pietersburg in Polokwane umgnennt worn. Polokwane is dees Sepedi-Wort fia „a sichara Ort“.
1984 ham 79.000 Menschn (davo 14.000 Weisse) in da Stod glebt. Z Polokwane lebm heit 140.154 Eihwohna (Stand: 2010; Hochrechnung). Nebm am Bohhof und am Flughofn gibst in da Umgebung a Diamantnmine und do wead bsondas reina Quarzsand obbaut. Zoireiche Industriebetriebe ham si ogsiedlt.
Klima.
Polokwane hod zweng seina Hehnlog a gmeesigts Klima mit mittlan Dogeshextweatn vo 25 °C bis 26 °C und mittlan Diafsttemperatuan um 15 °C in de Summamonat vo Novemba bis Feba. In de Wintamonat Juni und Juli foin de mittan Diafsttemperaturen bis af 5 °C, de Dogeshextweate eareichn im Monatsmittl eppa 18 °C bis 19 °C. Niadaschleg foin vor oim im Summa (um 90 mm pro Monat), de Wintamonat san eha drockn.
Tourismus.
Da Natuapark "Polokwane Nature Reserve" is a Attraktion fia Touristn. Do san vor oim vui Vogloartn dahoam. Vo bsondam Interesse is aa dees "Bakone Malapa Open-Air Museum", dees wo Gschicht und Kuitua vom Sotho-Voik presentiat.
Polokwane wor Austrogungsort vn Spuin vo da Fuassboi-Wäidmoastaschoft 2010. Via Gruppmspui ham im "Peter-Mokaba-Stadion" stottgfundn.
Linsngricht (Bibe)

Linsngricht moant im iwatroganen Sinn an Tausch vo wos Weatvoim gegn wos Mindaweatign, des wo owa an kurzfristign Lustgewinn vaspricht.
D Ausdruck geht auf a biblische Gschicht zruck (1. Buach Mose 25:29-34): Da Jakob, da jingare Bua vom Isaak, kafft seim ejtan Bruada Esau des Easchtgebuatsrecht fia an Tella Linsn ob, wia dea miad und mit an Bärnhunga vo da Fejdorbat hoamkimmt.
Im Singspui "Der Waffenschmied" vom Albert Lortzing wead des ironisch thematisiat:
 "De Bledheit drogt nua sejtn Zinsn, &lt;br&gt;sunst dadat Esau jo mitnichtn &lt;br&gt;fia so an Tella dicka Linsn &lt;br&gt;glei af sei Easchtgeburt vazichtn."
"Linsengericht" is a da Nama vo oana Gmoa z Hessen.
Phi

Des Phi (griachisch , Majuskel Φ bzw. formula_1, Minuskel φ bzw. formula_2 oda formula_3) is da 21. Buachstob vom griachischn Alphabets und hod an numerischen Wert vo 500.
Im Oidgriachischn is des Phi ned ois [f] sondan ois aspiriats p [ph] ausgsprocha worn. Eascht noch da Zeitnwende san im Lateinischn Lehnweata ausm Griachischn auftaucht, wo des Phi mit an F transkribiat worn is.
Toamerschbouch

Toamerschbouch (Hoochdeitsch: "Thumersbach") oder aa "Zej am See-Ost", is a Stoudtoj va Zej am See, houd aso eppas 1.050 Eiwoner und liagg am estlichen Seeuafer vam Zejer See. 
Da Stoudtoj is da Suubloutz va Zej und weescht dessweeng scho in da friaran Zeid netta gern ois „Summerfrischebloutz“ gwejd. Aa heid is Toamerschbouch ba dia Eihoamischen und Turisten a begeeschter und nobler Won- und Urlaubsooscht.
Nóikirchen am Gróssvenediger

Nóikirchen am Gróssvenediger (iwerregiónoi: "Neikirchen", ómtlich: "Neukirchen am Großvenediger") is a Morktgmoah mid guade 2.500 Eihwóner (Stónd 2020) an Pinzgau an Bundeslónd Soizburg in Ésterreich.
Trojaner (Astronomie)

Trojaner san im weidan Sinn Asteroidn, wo am Planetn in seina Boh ums Zentralgestian vorausein bzw. foign. Im engan Sinn sans de zwoa Gruppm vo Asteroiden, wo de Sun auf da gleichn Boh wia da Jupiter umkroasn, eam owa mit am mittlan Obstand von 60° vorausein beziahungsweis nochfoign.
De bislang gfundanen Trojaner san noch dena Personen aus da "Ilias" vom Homer gnennt: de vorauseilendn Asteroidn noch dena griachischn (bis af Hektor), de nocheilenden noch dena trojanischn Hejdn.
Phobos (Mond)

Phobos (aa Mars I), vo griach. fia „Fuacht“, is nebm Deimos oana vo de boadn natialichn Satellitn vom Planetn Mars. Bezeichnet isa vom Phobos, am Sohn und Begleita vom griachischn Kriagsgod Ares (lat. Mars).
Ea is im Joar 1877 zamma mit Deimos vom US-amerikanischn Astronomen Asaph Hall am US Naval Observatory in Washington D.C. entdeckt woan.
Wolga

De Wolga (russisch Волга) valauft im eiropäischen Teu vo Russland, is mit 3.530 km Läng da längste und wossareichste Fluss vom Kontinent Eiropa und kheat zu de längstn Flüss vo da Eadn.
Sie entspringt in de Waldaihehn bei , fliasst aunfangs mastns ostweats und spädea südweats duach de Osteiropäische Ebene und mündet ins Kaspische Meer bei , ibawindt oiso a Hehndifferenz vo 256 m.
Etwa 200 Flüss fliassn da Wolga zua, ia Einzugsgebiet umfosst 151.000 Gewässa in an Gebiet von 1,36 Mio. km² Flächn. De mittlare jealiche Obflussmenge in Wolgograd betrogt 264 Mrd. m³.
Ois Wossastrossn is de Wolga iwan Wolga-Ostsee-Kaneu in Richtung Westn mit da Ostsee vabundn; iwan Weißmeer-Ostsee-Kaneu mitn Weißen Meer und iwan Wolga-Don-Kaneu mitn Don und iwa den wieda mitn Schwoazzn Meer bzw. Mittelmeer.
Nemfliss.
Zu de Nemfliss vo da Wolga ghean:
Omega

Des Omega (oidgriachisch und , „grosses O“, lang gsprochn [vagleich aa Omikron]; Majuskel Ω, Minuskel ω) is da 24. und letzte Buachstob vom griachischn Alphabet und hod nochm "milesischen Prinzip" an numerischn Wert vo 800. Omega wead haufi vawendd, um a End z vadeitlichn und is damit des Gegentei vom Ofang, am Alpha (Alpha und Omega oda „Des A und O“). In sozialen Gruppm ba Viechan wead des letzte Viech in da Rangordnung ois des "Omega-Viech" bezeichnet. (schaug dazua unta Alpha-Viech)
Alpha-Viecha

Des Alpha-Viech is noch da Vahoitnsforschung as Loatviech vo ana Headn oda vo am Rudl. Alpha-Viecha san in da Regl de steakstn, erfoarandstn und aktivstn Viecha vo oana Gruppm.
Da Begriff "Alpha-Viech" beziagt si auf Alpha, an easchtn Buachstobm im griachischn Alphabet: Alpha-Viecha san oisdann de „easchtn“ und damit hextn in da Rangordnung und de Omega-Viecha de letztn.
Ba Wejfn is des insofean komplexa, wei do des Loatviech zwor do aa de Fiarungsaufgob hod, owa nua situationsbezogn autoritär auftritt.
John Lee Hooker

John Lee Hooker (* woarscheins am 22. August 1917 z Clarksdale, Mississippi; † 21. Juni 2001 z Los Altos, Kalifornien, USA) wor oana vo de bedeitadstn Bluesmusikantn vo oin Zeidn.
Musi.
Da John Lee hod an oanzigoartign Stui entwicklt, wo midn Delta Blues no am ehestn z doa hod und inspiriad vom Boogie-Woogie Piano-Stui. Dazua wor sei Marknzoachn a Oart vo Sprech-Blues (talking blues). Ea hod sei oagnas Blues-Genre gschoffa und damit bis heit an groussn Eihfluss auf nochfoigade Musikantngenerationa. Wia ban friaan Delta-Blues worn seine Text moast ohne Reim.
Seine bekanntastn Liadln san "Boogie Chillen'" (1948), "Crawling King Snake" (1949), "I'm in the Mood" (1951), "Dimples" (1956), "Boom Boom" (1962) und "One Bourbon, One Scotch, One Beer" (1966). "Boogie Chillen'" (1948), "I'm in the Mood" worn Numma oans in de Billboard-Charts (R &amp; B).
Seine Liadln san oft nochgspuit woan. Coverversiona gibts z. B. vo "Cream", AC/DC, "ZZ Top", Led Zeppelin, "Jimi Hendrix", "Eric Clapton", "Van Morrison", "The Yardbirds", The Animals, The Doors und vo da "The Jon Spencer Blues Explosion".
Ruhmeshoin vom Blues.
1980 is a in de Blues Hall of Fame afgnumma worn, 2009 is sei Liad "Boom Boom" dazuakema.
Diskografie (Auszug).
A voistendige Diskografie vom Hooker gibts woarscheins gor ned. Easchtns is a unta vaschiedanan Nam afdredn, wia beispuisweis Texas Slim, Delta John, John Lee Booker, zwoatns hod a gleizeidi fia zig vaschiedane Blottnafiamen afgnumma und drittns is a Doal vo seim Weak ban Universal Brand 2008 zastead worn.
* "Blues Hall of Fame" in 1980
* "Rock and Roll Hall of Fame" in 1991
* "Best Traditional Blues Recording", 1990 for "I'm in the Mood" (with Bonnie Raitt)
* "Best Traditional Blues Recording", 1998 for "Don't Look Back"
* "Best Pop Collaboration with Vocals", 1998, fia "Don't Look Back" (mit Van Morrison)
* "Grammy Lifetime Achievement Award" in 2000
* "Boogie Chille" is in de "Songs of the Century" gwejd worn.
Meteoroid

Meteoroidn [] (griach.: de Endung "-oeides" bedeidd „ehnlich“) san kloane Objekte vom Sunsystem af oana Umlaffbahn um de Sun, vo dena a poa de Eadboh kreizn. De Gress reicht vo Bruchtein vo am Millimeta (Mikrometeoroiden) bis zu etlichn Metan, entsprechend oana Massn vo bis zu mearan Tonnen.
Meteoroiden san gressa ois da interplanetare Staub und kloana ois Asteroidn. Es gibt owa koa eindeitige Obgrenzung, weda vo da Gress hea no vo da Zammasetzung.
Zamma mit dena Asteroidn und Kometn zejn Meteoroidn zu de Kloakeapa vom Sunsystem.
Wann Meteoroidn in de Eadatmosphean eintauchn, etsteht duach de Ionisiarung und Rekombination vo Luftteilchen (und ned duach Reibung) a Leichteascheinung, wo Meteor gnennt wead. Duach de Luftkompression vuam Meteoroidn entsteht a ebmfois ionisiate und hej leichtende Gaskugl aus erhitzta Luft und vadampfta Materie. Kloane Meteore wean aa ois Steanschnuppn bezeichnet, grosse ois Feiaboin oda Boliden. A Meteoroid, wo ned voistendig vagliaht, wead Meteorit gnennt.
De Meteoroidn kema in easchta Linie vom Asteroidngiatl, kenna owa aa vo jedn andan Himmeskeapa kema. Se entstengan voa oim duach Zammastoss und Einschlog, owa aa duach Einwiakung vom Sunwind auf Kometn.
Oa

An Oa odo Goggile (af tiroularisch) is a frias Stadium vo da Entwicklung vo bestimmtn Viechan. Es enthoit a Keimzejn (Oazejn) gnennt, Neastoffe und a schitzende Schoin.
Oa san zweng eanan hohn Neaweat a begeate Noarung vo vuin Viechan und vom Menschn.
De Oa vom Vogl Strauss san de gresstn Oa (1,5 kg), de wos heit gibt. Nua de Oa vo a poar Sauria-Oartn worn no gressa.
Zan Hennaoa sogt ma im Boarischn aa no Gackal (Kindasproch).
Funktion.
A Oa enthoid de Keimzejn und is fia a begrenzte Zeit da Schutzraum fia de Entwicklung vo da Keimzejn zan Lebebewesn. In am Raum befindt si a Depot an Energie bzw. Lemsmittl. Wenns Energiedepot vom kloan Lebewesn fost voiständig vabraucht is, kimmts zan Schlipfn.
Schoin.
Im oafochstn foi, ba vuin uaspringlichn Mearesviechan, bestehts Oa nua aus da Oazejn. Moast wead de owa duach a Schoin oda Gallertschicht gschitzt. Ba Landviechan hodd des no zuasätzlich de Funktion s kloane Lebewesn vorn Ausdrickan z schitzn.
Dodda.
In bzw. um de Oazejn eiglogate Neastoff wean Dodda gnennt. Ba Viechan wo ausm Oa scho a guad entwicklts Jungviech schlipft, is des Oa gross hod vui Dodda. Wenn beispuisweis nua a Larvn aussakimmt hods Oan nua a weng Dodda ("oligolecithal").
Oa ois Nutzobjekt.
Dees moast gnutzte Vogloa is dees Hennaoa. S wead kochd gessn und ois Zuatat fia vaschiedane Speisn vawendd. A in da technischn Produktion weads vawendd, beispuisweis fia mange Temperafoarbm. Danebm wern aa no efta de Oa vo da Wochtl, Gans und Antn gessn.
In vaschiedanen Ländan wern aa no Oa vo wuidlebendn Vegln gsammet. Speziej in Sidafrika wern vui Straußnoa gessn. De Oa vo Meeresschuidgrodna san fir manche a Delikatess, des Sammen vo de Oa is fir de Viecha a ernsthofte Bedrohung.
De Oa vo de Stere wean ois echta, de vo ondare Fiischoartn ois foischa Kaviar gessn. In da japanischn Kuhe san Oa vo Seeigln ("uni") a Delikatess. In Tein vo da Sidsee gejtn de Hintaloaba vom Samoa-Palolowuam mit de drinna enthoidanen Oa ois Delikatess und Aphrodisiakum.
Trøndersk

Tröndersk is a norwegischer Dialekt, der wo in Tröndelag gsprocha werd. Offiziell werd in Bokmål gschribn, aber in SMS und E-mails werd aa oft im Tröndersk Dialket gschriebn.
Es gibt scho an Unterschied, ob ma vo Sörtröndelag (Süd-Tröndelag) oder Nordtröndelag (Nord-Tröndelag) kimmt. Es gibt aa Derfa, de hobn eana eigens Tröndersk, wia z. B. Verdal (da Verdal Dialekt is durch a TV Reklame in ganz Norwegn bekannt wordn). Olgemein is da Dialekt am Land sterker ois wia in da Stod.
Wenn ebba richtig Tröndersk redt, dann is fiar an andern Norweger recht schwaa zum versteh. Es hert si aa recht anders o.
Ausproch.
Ganz typisch fiars Tröndersk is, dass as "n" nasaln "nj" gsprocha werd und as "l" ois "lj". 
De Vokale ändern si aa oft. As "e" werd zum "æ" (=ä), as "y" zum "i" und as "i" zum "e". As "e" ko ober aa zu am "ei" werdn.
Grammatik.
De Grammatik is recht a so wia im Bokmål aa. Aber an Schluß hi duans gern as Pronomen wiederhojn. (Beisjui: "De duan des wiederhojn, de.")
De Adjektiv Deklinationenen san meistns wia im Nynorsk und as Präteritum und as Perfekt vo de Verbn gibts oft a anders Wort wia im Bokmål.
Ned olle ober a poor regionale Dialekte hobn aa no an Dativ, den wos ansunstn nimmer im Norwegischn gibt.
Beispui.
Es gibt an ganz an lustign Spruch im Tröndersk, da wo a jedz Wort grod oan Buchstobn hod:
In Bokmål warad des a so: "Jeg er også i a!"
Und des hoaßt: "I bin aa in da A, i!" (z. B. Klasse A)
Und no drei Beispui:
Jeg er ikke sulten. (Des "jeg" ko im Bokmålned nomaj an Schluss hi gstejt werdn.)
I hob koan Hunger. (Wörtlich: I bin ned hungrig, i.)
Jeg vet ikke hva det er.
I woaß ned wos des is.
Hvordan skal vi gjøre det?
Wia soll ma des doa? (Wörtlich: Wia soll ma doa des?)
Sonstigs.
In Norwegn gibts ja recht vej und recht verschiedene Dialekte. Und a jedm sei Gschmok is anders. Ober bei Umfragen, welcher da attraktivste oder sexyste Dialket warad, kimmt Tröndersk oiwaj recht weit auffe, oft auf an easchtn oder zwoatn Plotz.